《送春寄友》
元代·仇远

老翁欲作送春诗，借问春去将何之。
连朝醉不省人事，昨夜春归更不知。
客装欲趁春归去，家在西湖绿阴处。
青青竹笋白白鱼，也胜客中常茹素。
杜鹃吻血啼未乾，发白易黑留春难。
冶城翁定有新语，楝花风急生余寒。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。